Qui és Harmonia?
En la mitologia grega, segons les versions de Samotràcia, Harmonia (en grec antic: Ἁρμονία) és filla de Zeus i Electra, una de les filles d'Atlas, i per tant era germana de Còrit, Dàrdan i Jasió. Cadme la va trobar en la seva estada a Samotràcia quan anava a la recerca de la seva germana Europa raptada per Zeus. I a Samotràcia es van celebrar les noces d'Harmonia i Cadme, on hi van assistir tots els déus. També s'explicava que Cadme havia raptat a Harmonia amb ajuda d'Atena.
El nom d'Harmonia estava relacionat amb l'abstracció que representava l'harmonia, l'equilibri i la concòrdia. El seu corresponent llatí és Concòrdia. Ambdues tenen els seus contraris, Eris i Discòrdia respectivament.
Harmonia era propietària del fatal collaret que li havia regalar Cadme el dia de les seves noces (segons altres versions era un obsequi d'Afrodita o Atena). Aquest collaret portava mala sort a tots aquells que el posseïen. Polinices, que l'havia heretat, el va emprar per subornar Erifile, a canvi de convèncer el seu marit, Amfiarau, que iniciés una expedició militar contra Tebes. Al final de les seves vides, Cadme i Harmonia van abandonar el regne de Tebes i van fer cap a Il·líria, on van ser transformats en serps.

És filla de Zeus i Electra, una de les filles d'Atlas, i per tant era germana de Còrit, Dàrdan i Jasió.